Hkung Lagam pati asuya a tsora myit hpe Jinghpo gahtong de sa madun u ai
孔勒干把党和政府的温暖送到景颇山寨
时间:2015-02-16 17:13:17 来源:德宏团结报
Hkung Lagam kumhpa sa jo nga ai.
Htingra lado nnan shang wa ai Wandin gat mare Manbang mare salang rapdo Kongtung gahtong hta go, grai no gashung ai raitim, shawa masha ni a krowang gata hta go grai lum ai zon nga nga ai. Shata 2 nhtoi 11 ya jahpot jau jau ko nna, mungdo up ningtau Hkung Lagam go pati hte asuya a tsora myit tsang lam gun hpai nna, asau, amyen, namsi namso, nhtoi hti laika re kumhpa ni hpe shawa masha htinggo 11 ni a ata e sa kumhpa da masai.
Hkung Lagam go shawa masha ni hte ako alo nga jom dung jahta nhtom, shanhte a nga sat ngasa lam ni san la,ruyak ai manghkang ni nga yang, pati hte asuya ni chye hparan ya ai nga nna mung shawa masha ni hpe tsun dan nga u ai.Shi go mare salang rapdo na ganbu hte pati masha ni kasi gaja galo shapro nna,Kongtung na mabyin masa hte gapyon rai, ladat gaja la shapro, sutsu lam woi wo hkart wa rai na nga lajin dat u ai.
Kongtung gahtong go Jinghpo gahtong rai nga ai.Jarit makau e rai majo, lai wa sai shaning hkan ka-ni ningtuk rai e manu mana jahten shaza hkra nga ai.lMungdo asuya ni hte matut mahkai lam galo wa ai ko nna go, gahtong na lam magup manu mana laklai wa sai,shong de hkainu sha hkai sha ai gahtong, ya daini malut, hkainu, hkauna mam, simai simo re hkai madung nna, masha hkum mi ja gumhpro lap 1000 hpra n du lu ai ko nna, ya daining lap 3700 jan du lu sai.
kac_Latn zho_Hans zho_Hans kac_Latn kac_Latn kac_Latn kac_Latn